Nick uit Ope met seer knie’n Kniebesering beteken dat Nick Kyrgios die Australiese Ope sal misloop. Foto: Marco Bertorello/AFP. ŉ Kniebesering het Nick Kyrgios gedwing om homself aan die Australiese Ope te onttrek. Die veglustige Aussie sou môre in sy openingswedstryd teen Roman Safiullin te staan gekom het. Organiseerders het intussen bevestig dat die VSA se Denis Kudla in sy plek sal speel. “Ek is natuurlik platgeslaan. Hierdie is dan my tuistoernooi en ek het ŉ paar wonderlike herinneringe van hierdie bane – soos verlede jaar se dubbelspeltitel,” het Kyrgios gesê. Die 27-jarige speler het in die aanloop tot die toernooi met ŉ seer knie gesukkel en ŉ MRI-skandering het getoon dat hy ŉ gewas in sy linkerknie het; die nagevolg van ŉ klein meniskus-skeur. Volgens Will Maher, fisioterapeut, het Kyrgios alles in sy vermoë gedoen om gereed te wees om in Melbourne af te slaan. Hy het onder meer ŉ prosedure ondergaan om van die vog te dreineer, terwyl ŉ rits inspuitings ook deel van die behandeling was. Breaking: Nick Kyrgios has pulled out of the Australian Open due to a knee injury, a day before he was scheduled to play his first-round match. More ➡️ https://t.co/AK3Aj0avqB pic.twitter.com/vOfgDWyCL7 — ESPN (@espn) January 16, 2023 Fox Sport berig dat hy ook binnekort op die operasietafel sal wees. “Hierdie besering kom op ŉ baie slegte tyd. Maar dit is hoe dit soms gaan en beserings is beslis deel van ŉ sportman se lewe. Gelukkig kan ek na Thanasi [Kokkinakis – sy dubbelsmaat] kyk vir inspirasie. Hy was al gereeld beseer en kon elke keer sterker terugkom.” “Ek weet dat ek binnekort weer op alle suiers sal vuur en die tipe tennis speel wat ek vóór hierdie besering gespeel het.” Kyrgios is tans 21ste op die ATP-ranglys en benewens sy dubbelspel-sukses in verlede jaar se Australiese Ope, het hy ook teen Novak Djokovic in die Wimbledon-eindstryd gespeel terwyl hy met die louere in die Citi-ope weggestap het. Hy het Vrydag ook vir Novak Djokovic in ŉ vermaaklike vertoonwedstryd op die Rod Laver-baan geklop. Novak forgetting the RULES of tennis!! ???? ????️ LIVE: https://t.co/9vyCxMGchZ#Tennis #AusOpen pic.twitter.com/xErheKGv2s — Wide World of Sports (@wwos) January 13, 2023 Absolute chaos! ???? This match is turning into a hilarious spectacle ???????? ????️ LIVE: https://t.co/9vyCxMGchZ#Tennis #AusOpen???????? pic.twitter.com/Qcr84n1qQQ — Wide World of Sports (@wwos) January 13, 2023